Følge (matematikk)

En **følge** er i matematikk en ordnet liste av *objekter* i en mengde. Antall objekter eller ledd i følgen kan være endelig eller tellbart uendelig, og det vil si at objektene kan nummereres ved hjelp av de naturlige tallene. 

Dersom det *n*-te leddet i en uendelig følge i et metrisk rom nærmer seg en grenseverdi når *n* øker, sies følgen å være konvergent. En følge som ikke er konvergent er divergent.  Følger opptrer i alle områder av matematikk, og studiet av følger er en viktig del av matematisk analyse.  Konvergente følger spiller en spesielt viktig rolle, blant annet i definisjonen av irrasjonale tall.

Følger der elementene er reelle eller komplekse tall kalles tallfølger.  Tilsvarende er en *funksjonsfølge* en følge der elementene er funksjoner.  On-Line Encyclopedia of Integer Sequences er en database over heltallsfølger.

En rekke er definert som summen av en endelig eller uendelig følge.

## Formell definisjon
En uendelig følge er en funksjon fra mengden av de naturlige tallene *N*:

:f(n) = x_n   \  \  n \in \mathbb{N} \ .

Følgen sies å være definert i mengden *V*, der *V* er verdiområdet til funksjonen. Funksjonsverdiene x_n kalles *leddene* i følgen. 

Alle de følgende eksemplene viser vanlig notasjon for en følge: 

:
\{ x_n \} \qquad \quad
\{ x^n \} \qquad \quad
\{ x_n \}_{n=1}^\infty  \qquad \quad
\{x_n|n\in \mathbb{N}\}  \qquad \quad
x_1, x_2, x_3, \dots 


For en endelig følge brukes en endelig delmengde av *N* som indeksmengde istedenfor *N*. Vanligvis brukes mengden \{1,\ldots,n\} eller mengden \{0,\ldots,n-1\} for en følge med *n* elementer.

## Grenseverdi og konvergens
En følge \{ x_n \}  i et metrisk rom konverger mot en grenseverdi  *x* dersom det for en hver verdi av epsilon \epsilon eksisterer et heltall *N* slik at

:n > N  \Rightarrow d(x_n,x) 

der *d*  er metrikken.  For tallfølger er metrikken som regel definert ved hjelp av absoluttverdien:

:d(x_n,x) = |x_n - x| \ . 

Eksistensen av en grenseverdi kan skrives som

:\lim_{n \to \infty} x_n = x \ . .

«lim» er en forkortelse for det latinske ordet *limes*, med betydning «grense».
Den første kjente bruken av denne notasjonen er fra Simon Antoine Jean L'Huilier i 1786.
I tidlig bruk ble likhetstegn benyttet istedenfor en pil: n = \infty.

Definisjonen av grenseverdien kan kompakt skrives som

:\lim_{n \to \infty} x_n = x \iff ( \forall \epsilon > 0 )( \exists N \in \mathbb{N})( n > N \Rightarrow d(x_n,x) 

## Cauchyfølger
En Cauchyfølge eller en *fundamentalfølge* er en følge i et metrisk rom der avstanden mellom to vilkårlige elementer gradvis blir mindre og mindre jo lenger ut i følgen de to elementene befinner seg:

:( \forall \epsilon > 0 )( \exists N \in \mathbb{N})( m,n > N \Rightarrow d(x_m,x_n) 

En hver konvergent følge er en Cauchyfølge, men en Cauchyfølge trenger ikke å ha en grense i den verdimengden en studerer.  
Et metrisk rom sies å være *komplett* dersom enhver  Cauchyfølge i rommet konvergerer mot en grenseverdi som er inneholdt i rommet.  Mengden av reelle tall er komplett, mens mengden av rasjonale tall ikke er det.  En følge av rasjonale tall kan konvergere mot et irrasjonalt tall, som for eksempel \sqrt{2}.  Dette kan brukes til å definere de irrasjonale tallene.  Ved hjelp av en følge av rasjonale tall kan en tilnærme et irrasjonalt tall med så stor nøyaktighet som en måtte ønske.  

## Begrensede følger
En følge \{ x_n \}  i et metrisk rom er *begrenset* dersom verdiområdet er begrenset.  Det vil si at det eksisterer et element *x* i det metriske rommet og en konstant *M* slik at 

:d(x,x_n) .

Alle konvergente følger er begrenset.

## Monotone følger
En følge av reelle tall \{ x_n \}  er *monoton* dersom den er opptil eller nedtil monoton:

:\begin{array}{lll}
x_n &\le x_{n+1}   &\mbox{Opptil monoton} \\
x_n & x_{n+1}   &\mbox{Strengt nedtil monoton} \\
\end{array}   

En opptil monoton følge kalles også monotont voksende.  En monotont avtagende følge er det samme som en nedtil monoton følge.

En monoton følge er konvergent hvis og bare hvis den er begrenset.  

## Delfølger
En *delfølge* er avledet fra en følge \{ x_n \} ved å velge ut en delmengde av leddene, men beholde rekkefølgen.   
La \{ n_k \} være en monoton voksende følge av naturlige tall.  En delfølge kan da skrives som

:\{ x_{n_k} \} 

Som eksempel er \{1/(2n)\} en delfølge av følgen \{1/n\}.

Dersom delfølgen er konvergent med grenseverdi *x*, sier en at *x* også er en *delfølgegrense* for følgen \{ x_n \}.

*[[Bolzano-Weierstrass' teorem]]* kan formuleres som at en hver begrenset følge av reelle tall inneholder en konvergent delfølge.

## Regneregler for konvergente følger

Gitt to konvergente følger s_n og t_n av komplekse tall, med grenseverdier henholdsvis s og t.  Da gjelder regnereglene

:
\begin{alignat}{2}
\lim_{n \to \infty}(s_n + t_n) &= s + t \\
\lim_{n \to \infty}(s_n t_n) &= s t \\
\lim_{n \to \infty}(\frac{1}{s_n}) &= \frac{1}{s} 
\end{alignat}


Den siste regelen krever at alle leddene og grensen er ulik null.  

## Cauchyprodukt
*Cauchyproduktet* av to følger \{ a_n \}  og \{ b_n \}  er definert som en ny følge \{ c_n \}  der hvert ledd er definert ved summasjonen

:c_n=\sum_{k=0}^n a_k b_{n-k} \ .

Dette er en diskret konvolusjonssum.

## Eksempler på tallfølger

### Eksempel 1: Aritmetiske følger
En aritmetisk følge er en tallfølge der differensen mellom to påfølgende ledd er konstant, dvs

:a_n = a_{n-1} + d \ . 

Aritmetiske følger er divergente for alle verdier av konstanten *d* ulik null.

### Eksempel 2: Geometriske følger
En geometrisk følge er en tallfølge der forholdet mellom to påfølgende ledd er konstant, dvs

:a_n = k a_{n-1} \ . 

Følgene konvergerer mot null dersom absoluttverdien av konstanten *k* er mindre enn 1.

### Eksempel 3: Harmoniske følger
I en harmonisk følge er leddene definert som inversen av leddene i en aritmetisk følge.  Dersom følgen \{ b_n \}  er en aritmetisk følge med ledd ulik null, så vil \{ a_n \} = \{1 / b_n\} være en harmonisk følge. Leddene i en harmonisk følge kan defineres ved

:a_n = {a_0 \over 1 + nd} \ , 

der d er en konstant slik at (-1/d) ikke er et naturlig tall.

### Eksempel 4: Fibonaccifølge
En fibonaccifølge er definert rekursivt ved 

:
  a_n  = 
   \begin{cases}
    0 & \mbox{hvis }n=0  \\
    1 & \mbox{hvis }n=1 \\
    a_{n-1}+a_{n-2} & \mbox{ellers}
   \end{cases}
 

Fibonaccifølgen er divergent.

### Eksempel 5: Følge for Eulertallet
:\lim_{n\to\infty} \left(1 + {1 \over n}\right)^n  = e 

Grenseverdien er Eulertallet e.

### Eksempel 6
:\lim_{n\to\infty} n^{\frac{1}{n}} = 1 \ .

### Eksempel 7
:\lim_{n\to\infty} a^{\frac{1}{n}} = 1 \hbox{ hvis } a>0 \ .

### Eksempel 8

:\lim_{n\to\infty} {\frac{n^a}{(1 + p)^n}} = 1 \quad \hbox{ hvis } p >0 \hbox{ og } a \hbox{ er reell.} 

## Funksjonsfølger

### Konvergens
En følge av funksjoner f_n(x) som for hvert argument x i definisjonsmengden konvergerer mot en grense f(x) sies å konvergere *punktvis*.  Punktvis konvergens trenger ikke medføre konvergens med hensyn på metrikken.  For eksempel konvergerer følgen

:f_n(x) = n^2 x (1 - x)^n \qquad x \in [0,1]

punktvis mot null, men følgen er ikke konvergent i metrikken definert ved

:d_\infty(f_1, f_2) =  \max |f_1 - f_2| \ .

Generelt er konvergens med hensyn på metrikken d_\infty ekvivalent med uniform konvergens.

### Egenskaper til grensefunksjonen
Et generelt problem i matematisk analyse er å studere om egenskaper til funksjonene f_n(x) overføres til grensefunksjonen f(x).  For eksempel, vil funksjonen f(x) være kontinuerlig dersom alle funksjonene f_n(x) er det?  Svaret på dette spørsmålet er generelt «nei», det eksisterer følger av kontinuerlige funksjoner som konvergerer mot funksjoner som ikke er kontinuerlig overalt i definisjonsmengden.  Hvis følgen konvergerer uniformt, da er imidlertid svaret «ja» - grensefunksjonen vil være kontinuerlig.

### Polynomfølger
For en kompleks kontinuerlig funksjon f(x) definert i et intervall [a,b] gjelder Weierstrass' approksimasjonsteorem.  Dette sier at det eksisterer en uendelig følge av polynomfunksjoner p_n(x), slik at

:f(x) = \lim_{n \to \infty} p_n(x) \qquad x \in [a,b] \ .

Konvergensen er uniform.  En generalisering av dette teoremet kalles Stone-Weierstrass' teorem.  Teoremet medfører at en kan tilnærme en kontinuerlig funksjon så nøyaktig en måtte ønske ved hjelp av et polynom. 

## Se også
* Primtallsørken

## Referanser



## Litteratur
* 
*
* 
*
* 

## Eksterne lenker

*